কাভেহ পাহলাভান

**কাভে পাহলাভান** (; জন্ম ১৯৫১, তেহরান) ছিলেন ম্যাসাচুসেটসের ওরস্টার পলিটেকনিক ইনস্টিটিউটের তড়িৎ ও বৈদ্যুতিন প্রকৌশল এবং কম্পিউটার বিজ্ঞান বিভাগের একজন অধ্যাপক। তিনি 'সেন্টার ফর ওয়্যারলেস ইনফরমেশন নেটওয়ার্ক স্টাডিজ' এর পরিচালক হিসেবে দায়িত্ব পালন করেছেন। পাহলাভান ওয়াই-ফাই প্রযুক্তির প্রাথমিক পর্যায়ে এটি নিয়ে গবেষণা শুরু করেন। তিনি ওয়্যারলেস ইনডোর জিওলোকেশন এবং বডি এরিয়া নেটওয়ার্কিং নিয়ে কাজ করার জন্য সুপরিচিত।

তিনি অসংখ্য কারিগরি প্রকাশনায় অবদান রেখেছেন এবং এই ক্ষেত্রগুলোতে তার বেশ কিছু পেটেন্ট রয়েছে। তার বর্তমান গবেষণার ক্ষেত্র ছিল ওয়্যারলেস ডিভাইস থেকে আরএফ সিগন্যাল ব্যবহার করে অঙ্গভঙ্গি ও গতি শনাক্তকরণ এবং সেইসাথে প্রমাণীকরণ ও নিরাপত্তা নিশ্চিত করা।

## শিক্ষা ও কর্মজীবন
পাহলাভান ১৯৭৫ সালে তেহরান বিশ্ববিদ্যালয় থেকে তড়িৎ ও বৈদ্যুতিন প্রকৌশলে বিএস/এমএস ডিগ্রি এবং ১৯৭৯ সালে ম্যাসাচুসেটসের উস্টার পলিটেকনিক ইনস্টিটিউট থেকে পিএইচডি ডিগ্রি অর্জন করেন।

তিনি ১৯৭৯ সালে বোস্টনের নর্থইস্টার্ন ইউনিভার্সিটিতে সহকারী অধ্যাপক হিসেবে তার শিক্ষায়তনিক কর্মজীবন শুরু করেন এবং ১৯৮৫ সালে ডব্লিউপিআই-তে যোগ দেন। ডব্লিউপিআই-তে তিনি ওয়্যারলেস লোকাল এরিয়া নেটওয়ার্কের ওপর বিশ্বের প্রথম একাডেমিক গবেষণা কর্মসূচি শুরু করেন, যা বর্তমানে বাণিজ্যিকভাবে 'ওয়াই-ফাই' নামে পরিচিত। ১৯৯৫ থেকে ২০০৭ সাল পর্যন্ত তিনি ফিনল্যান্ডের ওউলু বিশ্ববিদ্যালয়ে ভিজিটিং প্রফেসর ছিলেন। এছাড়াও তিনি ২০০৪ এবং ২০১১ সালে যথাক্রমে ওলিন কলেজ এবং হার্ভার্ড বিশ্ববিদ্যালয়ে তার সাব্যাটিক্যাল লিভ কাটিয়েছেন।

২০০৪ থেকে ২০১৪ সাল পর্যন্ত তিনি বোস্টনের স্কাইহুক ওয়্যারলেসের প্রধান প্রযুক্তিগত উপদেষ্টা ছিলেন। স্কাইহুক হলো ওয়াই-ফাই পজিশনিং সিস্টেমের পথিকৃৎ। পাহলাভান নোকিয়া, অ্যাপল, ডিইসি, হানিওয়েল এবং জেপিএল-সহ অনেক নামী প্রতিষ্ঠানে পরামর্শক হিসেবে কাজ করেছেন।

১৯৯৬ সালে ওয়্যারলেস অফিস ইনফরমেশন নেটওয়ার্কে ডেটা কমিউনিকেশনে অবদানের জন্য তিনি আইইইইর ফেলো নির্বাচিত হন। ২০১১ সালে তিনি ডব্লিউপিআই-এর ট্রাস্টি বোর্ড থেকে 'আউটস্ট্যান্ডিং রিসার্চ অ্যান্ড ক্রিয়েটিভ স্কলারশিপ' পুরস্কার লাভ করেন। পাহলাভান 'ইন্টারন্যাশনাল জার্নাল অফ ওয়্যারলেস ইনফরমেশন নেটওয়ার্কস'-এর প্রতিষ্ঠাতা প্রধান সম্পাদক ছিলেন।

## বইসমূহ
পাহলাভান বেশ কয়েকটি বইয়ের সহ-লেখক যার মধ্যে রয়েছে:
* আন্ডারস্ট্যান্ডিং কমিউনিকেশনস নেটওয়ার্কস – ফর এমার্জিং সাইবারনেটিক্স অ্যাপ্লিকেশন ফোর্থকামিং, কাভে পাহলাভান, রিভার পাবলিশার্স, নেদারল্যান্ডস, মার্চ ২০২১
* ইনডোর জিওলোকেশন সায়েন্স অ্যান্ড টেকনোলজি অ্যাট দ্য এমার্জেন্স অফ স্মার্ট ওয়ার্ল্ড অ্যান্ড আইওটি, কে. পাহলাভান, রিভার পাবলিশার্স, নেদারল্যান্ডস, জানুয়ারি ২০১৯
* প্রিন্সিপালস অফ ওয়্যারলেস এক্সেস অ্যান্ড লোকালাইজেশন, কে. পাহলাভান এবং পি কৃষ্ণমূর্তি, জন উইলি অ্যান্ড সন্স, নভেম্বর ২০১৩
* নেটওয়ার্কিং ফান্ডামেন্টালস – পার্সোনাল, লোকাল অ্যান্ড ওয়াইড এরিয়া কমিউনিকেশনস, কে. পাহলাভান এবং পি. কৃষ্ণমূর্তি, জন উইলি অ্যান্ড সন্স, মার্চ ২০০৯
* ওয়্যারলেস ইনফরমেশন নেটওয়ার্কস - ২য় সংস্করণ, কে. পাহলাভান এবং অ্যালেন এইচ. লেভেস্ক, উইলি - ইন্টারসায়েন্স, সেপ্টেম্বর ২০০৫
* প্রিন্সিপালস অফ ওয়্যারলেস নেটওয়ার্কস - এ ইউনিফাইড অ্যাপ্রোচ, কে. পাহলাভান এবং পি. কৃষ্ণমূর্তি, প্রেন্টিস হল, জানুয়ারি ২০০২
* ওয়্যারলেস ইনফরমেশন নেটওয়ার্কস, কে. পাহলাভান এবং এ. লেভেস্ক, জন উইলি অ্যান্ড সন্স, এপ্রিল ১৯৯৫
* আরঅ্যান্ডডি প্রোগ্রামস ইন ইলেকট্রনিক্স অ্যান্ড টেলিকমিউনিকেশন, ইটিএক্স, টিএলএক্স, ইনওয়াইট অ্যান্ড টেলিকট্রনিক্স, এ. সালো, কে. পাহলাভান এবং জে.পি. সালমেনকাইতা, একাডেমি অফ ফিনল্যান্ড এবং টেকেস, ২০০০
* ওয়্যারলেস নেটওয়ার্ক ডিপ্লয়মেন্টস (সম্পাদিত বই), আর. গণেশ এবং কে. পাহলাভান, ক্লুওয়ার একাডেমিক পাবলিশার্স, ২০০০
* ব্রডব্যান্ড স্যাটেলাইট কমিউনিকেশনস ফর ইন্টারনেট এক্সেস, শাস্ত্রী এল. কোটা, কাভে পাহলাভান এবং পাত্তি এ. লেপ্পানেন, স্প্রিংগার, নভেম্বর ২০০৩
* এমার্জিং লোকেশন অ্যাওয়্যার ব্রডব্যান্ড ওয়্যারলেস অ্যাড হক নেটওয়ার্কস, রাজামণি গণেশ, এস. এল. কোটা এবং কাভে পাহলাভান, স্প্রিংগার, অক্টোবর ২০০৪
* দ্য ইভোলিউশন অফ আনটেদারড কমিউনিকেশনস, কে. পাহলাভান (কমিটি সদস্য), ন্যাশনাল একাডেমি প্রেস, ১৯৯৭ (কমিটি রিপোর্ট)
* ওয়্যারলেস মাল্টিমিডিয়া নেটওয়ার্ক টেকনোলজিস (সম্পাদিত বই), আর. গণেশ, কে. পাহলাভান এবং জেড. জভোনার, ক্লুওয়ার একাডেমিক পাবলিশার, ১৯৯৯

## ব্যক্তিগত জীবন
ইরানে ছাত্রাবস্থায় পাহলাভান তেহরান বিশ্ববিদ্যালয় ভলিবল দলের হয়ে খেলতেন, যেটি ১৯৭১ ও ১৯৭২ সালে জাতীয় চ্যাম্পিয়নশিপ জিতেছিল। ১৯৭৩ সালে তিনি মস্কোতে অনুষ্ঠিত সামার ইউনিভার্সিটিডে অংশগ্রহণ করেন। তিনি ১৯৭২ সালে ইরানি জাতীয় ভলিবল দলে আমন্ত্রিত হয়েছিলেন। মার্কিন যুক্তরাষ্ট্রে তিনি এবং তার স্ত্রী আর্জেন্টাইন ট্যাঙ্গো নৃত্যে পুরস্কার অর্জন করেছেন। 

পাহলাভান ইতিহাস, দর্শন এবং ফার্সি কবিতার অনুরাগী ছিলেন। ২০১১ সালে তিনি বেহরুজ গরিবপুরের পুতুল অপেরা 'রুমি'-র ইংরেজি অনুবাদ তদারকি করেছিলেন।

## আরও দেখুন
* ইরানি বংশোদ্ভূত মার্কিন ব্যক্তিদের তালিকা
* আধুনিক ইরানি বিজ্ঞানী, পণ্ডিত ও প্রকৌশলী
* উস্টার পলিটেকনিক ইনস্টিটিউট

## তথ্যসূত্র

## বহিঃসংযোগ
* সেন্টার ফর ওয়্যারলেস ইনফরমেশন নেটওয়ার্ক স্টাডিজ (CWINS)

বিষয়শ্রেণী:ইরানি বংশোদ্ভূত মার্কিন ব্যক্তি
বিষয়শ্রেণী:ইরানি প্রকৌশলী
বিষয়শ্রেণী:মার্কিন যুক্তরাষ্ট্রে ইরানি প্রবাসী শিক্ষাবিদ
বিষয়শ্রেণী:তেহরানের বিজ্ঞানী
বিষয়শ্রেণী:১৯৫১-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:উস্টার পলিটেকনিক ইনস্টিটিউটের শিক্ষক
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন প্রকৌশলী